บอร์ด ก.ล.ต. แต่งตั้ง 3 กรรมการ ตลท. มีผล 2 ก.ย.59
บอร์ด ก.ล.ต. แต่งตั้ง 3 กรรมการ ตลท. มีผล 2 ก.ย.59
2 ก.ย. 2559

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ที่ประชุมคณะกรรมการ ก.ล.ต. มีมติแต่งตั้งกรรมการตลาดหลักทรัพย์แห่งประเทศไทย (ตลท.) จำนวน 3 รายที่ครบวาระการดำรงตำแหน่ง
 โดยผู้ได้รับการแต่งตั้งเป็นกรรมการตลาดหลักทรัพย์ฯ ในครั้งนี้ ได้แก่ (1) นายสุภัค ศิวะรักษ์ (2) นางโชติกา สวนานนท์ และ (3) นายสมชัย ไทยสงวนวรกุล อีกวาระหนึ่ง โดยมีวาระการดำรงตำแหน่ง 2 ปี ตั้งแต่วันที่ 2 กันยายน 2559 ถึงวันที่ 1 กันยายน 2561